cyanic-selkie/wikianc huggingface dataset:
Λιπαρό Πέλλας
Γεωγραφικά - Ιστορικά στοιχεία
Το Λιπαρό βρίσκεται στην πεδιάδα των Γιαννιτσών σε υψόμετρο 15 μέτρων ενώ απέχει περίπου 16 χλμ. Δ.-ΝΔ. από τα Γιαννιτσά (έδρα του δήμου) και 65 χλμ. Δ.-ΒΔ. από την Θεσσαλονίκη.
Αναφέρεται επίσημα το 1918 στο ΦΕΚ 152Α - 09/07/1918 να προσαρτάται στην κοινότητα Καδινόβου με την ονομασία από την τουρκοκρατία Λιπαρίνοβο και το 1926 με το ΦΕΚ 413Α - 22/11/1926 μετονομάστηκε σε Λιπαρόν. Το 1965 με το ΦΕΚ 73Α - 29/04/1965 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, αποτελεί την κοινότητα Λιπαρού η οποία υπάγεται στη δημοτική ενότητα Μεγάλου Αλεξάνδρου του Δήμου Πέλλας ενώ σύμφωνα με την απογραφή του 2011 απογράφησαν 368 κάτοικοι.
Εξωτερικοί σύνδεσμοι
Κατηγορία:Δήμος Πέλλας Κατηγορία:Χωριά του νομού Πέλλας
Πατριάρχης Γρηγόριος Ζ΄
Ο Γρηγόριος Ζ΄ (κατά κόσμον Ζερβουδάκης ή Παπαδοσταυρινός, 21 Σεπτεμβρίου 1850 - 17 Νοεμβρίου 1924) ήταν Οικουμενικός Πατριάρχης Κωνσταντινουπόλεως από τις 6 Δεκεμβρίου 1923 ως τις 17 Νοεμβρίου 1924.
Βιογραφικά στοιχεία
Γεννήθηκε γύρω στο 1850 στο Σταυρί (Απολλωνία) της Σίφνου. Σπούδασε στη Θεολογική Σχολή της Χάλκης, από την οποία αποφοίτησε το 1882, αφού υπέβαλε διατριβή με τίτλο «Περί της γνησιότητος των τεσσάρων Ευαγγελίων». Υπηρέτησε στη Μητρόπολη Ρόδου από διάκονος μέχρι και πρωτοσύγκελος.
Το 1887 εξελέγη επίσκοπος Μυρέων, το 1892 μητροπολίτης Σερρών, το 1909 Μητροπολίτης Κυζίκου και το 1913 Μητροπολίτης Χαλκηδόνος. Κατά την περίοδο της Μικρασιατικής εκστρατείας, όταν το Οικουμενικό Πατριαρχείο αποφάσισε την ρήξη και την διακοπή σχέσεων με την Υψηλή Πύλη, ο Γρηγόριος διαφωνώντας με την απόφαση αυτή παραιτήθηκε από πρόεδρος του Εθνικού Μικτού Συμβουλίου και από την Ιερά Σύνοδο και αποσύρθηκε στην Μητρόπολή του.
Μετά την παραίτηση του Πατριάρχη Μελετίου Μεταξάκη (20 Σεπτεμβρίου 1923) συνεκλήθη η Σύνοδος του Πατριαρχείου για την πρώτη εκλογή Πατριάρχη μετά την υπογραφή της συνθήκης της Λωζάνης. Οι τουρκικές αρχές έθεσαν τον απαράβατο όρο ο εκλεγείς να έχει την τουρκική υπηκοότητα. Στις 6 Δεκεμβρίου 1923 συνήλθαν για την εκλογή νέου Πατριάρχη μόνο όσοι αρχιερείς διέμεναν στην Κωνσταντινούπολη. Φαίνεται ότι η προτίμηση των Ιεραρχών της Συνόδου στράφηκε στον Γρηγόριο, καθώς αυτός δεν είχε αναμειχθεί σε πολιτικά ζητήματα (Εθνική Άμυνα, εκλογή Μελετίου Μεταξάκη, κλπ) και μάλιστα διατηρούσε καλές σχέσεις με τον τουρκικό παρά­γοντα. Έτσι, τον έκριναν ως τον πλέον κατάλληλο για να αποκαταστήσει τις σχέσεις με την Μεταλωζάννεια Τουρκία και τον εξέλεξαν Πατριάρχη. Μετά την εκλογή του, ο Γρηγόριος έστειλε επιστολή αναγνώρισης στην Τουρκική Κυβέρνηση της Άγκυρας, αλλά ακολούθησαν επεισόδια καθώς ο παπα-Ευθύμ, λεγόμενος αρχηγός της «τουρκορθόδοξης Εκκλησίας», με τους οπαδούς του προσπάθησαν να ακυρώσουν την ενθρόνισή του.
Τελικά ο Γρηγόριος ενθρονίστηκε στις 30 Δεκεμβρίου 1923 και στις 19 Φεβρουαρίου 1924 Συνοδικό Δικαστήριο καθαίρεσε τον παπα-Ευθύμ για «φατρία καί στάση». Επίσης καθαιρέθηκε ο Μητροπολίτης Χαλδίας Βασίλειος, ο οποίος οργάνωνε «Εκκλησία» στην Αμερική, χωρίς άδεια του Οικουμενικού Πατριαρχείου. Με ενέργειές του προς την Ελληνική Κυβέρνηση, προσπάθησε να αποφευχθεί η απέλαση κληρικών με βάση την συμφωνηθείσα ανταλλαγή πληθυσμών. Τέλος, αναγνωρίστηκε το αυτοκέφαλο της Εκκλησίας της Πολωνίας, ιδρύθηκαν οι Μητροπόλεις Πριγκηποννήσων, Κεντρώας Ευρώπης και Αυστραλίας και υιοθετήθηκε από το Οικουμενικό Πατριαρχείο το γρηγοριανό ημερολόγιο.
Τον Σεπτέμβριο του 1924, ο Πατριάρχης Γρηγόριος Ζ΄ παρουσίασε χολολιθίαση που εξελίχθηκε σε αποφρακτικό ίκτερο που δεν μπόρεσε να αντιμετωπιστεί, και έτσι πέθανε στις 17 Νοεμβρίου του ίδιου έτους.
Πηγές
Γρηγοριος Ζ΄ Γρηγοριος Ζ΄ Γρηγοριος Ζ΄ Γρηγοριος Ζ΄ Γρηγοριος Ζ' Γρηγοριος Ζ Κατηγορία:Επίσκοποι του 20ού αιώνα
Ντανίλο της Γαλικίας
Ο Ντανίλο Ρομανόβιτς, ουκρανικά: Данило Романович (1201 - 1264) από τον Οίκο των Ρουρκιδών ήταν πρίγκιπας της Γαλικίας (1205-55), Περεμίσλ (1211) και Βολοντιμίρ (1212-31). Ένας αρχιεπίσκοπος τού πάπα τον έστεψε βασιλιά της Ρουθηνίας (1253-64).
Βιογραφία
Ήταν γιος τού Ρόμαν Β΄ του μεγάλου, πρίγκιπα της Γαλικίας και της Βολινίας και της Άννας Αγγελίνας, κόρης του Ισαακίου Β΄ Αυτοκράτορα των Ρωμαίων.
Το 1205 απεβίωσε ο πατέρας του και ο οι βογιάροι της Γαλικίας τον εκτόπισαν σε εξορία μαζί με τη μητέρα του και τον αδελφό του Βασίλκο. Όταν οι βογιάροι ανακήρυξαν έναν βογιάρο ως πρίγκιπα το 1213, οι Πολωνοί και οι Ούγγροι εισέβαλαν στη Γαλικία, φαινομενικά για να υποστηρίξουν τα δικαιώματα τού Ντανίλο και τού Βασίλκο και διαίρεσαν τη χώρα μεταξύ τους. Ο Ντανίλο το 1219 αποκήρυξε το δικαίωμά του στη Γαλικία υπέρ τού πεθερού του Μστισλάβ τού σκληρού πρίγκιπα του Νόβγκοροντ.
Το 1221 επανήλθε ως πρίγκιπας στη Βολινία, όπου οι βογιάροι και ο λαός παρέμειναν πιστοί στη δυναστεία. Το 1234 νίκησε τον Αλεξάντρ Βσεβολόντοβιτς και πήρε το δουκάτο τού Μπελτς. Ως το 1238 είχε νικήσει τους Ντομπρζίν Ιππότες και ανέκτησε το μεγαλύτερο μέρος της Γαλικίας, περιλαμβανομένης και της πρωτεύουσάς της. Ενώ οι Πρώσοι ήταν υπό πίεση από τους Τεύτονες Ιππότες, ο Ντανίλο προσπάθησε να κατακτήσει τους Γιοτβίνγκιους, τη Βαλτική φυλή μεταξύ Πρώσων και Λιθουανών.
Οικογένεια
Νυμφεύτηκε πρώτα την Άννα των Ρουρικιδών, κόρη του Μστισλάβ του σκληρού πρίγκιπα του Νόβγκοροντ και Τόρτσεκ και είχε τέκνα:
Έπειτα έκανε δεύτερο γάμο με μία κόρη τού Μιντάουγκας μεγάλου δούκα της Λιθουανίας.
Πηγές
Κατηγορία:Ρουρικίδες
Γ.Σ. Αγίων Αναργύρων
Ο Γυμναστικός Σύλλογος Αγίων Αναργύρων «Η Ένωση» είναι ελληνικό αθλητικό σωματείο που δραστηριοποιείται στην περιοχή των Αγίων Αναργύρων Αττικής. Επίσημο έτος ίδρυσής του είναι το 1932. Επίσημα χρώματά του είναι ιστορικά το κόκκινο και το μαύρο, ωστόσο τα τελευταία χρόνια έχει επικρατήσει ο συνδυασμός του κόκκινου με το μπλε. Διατηρεί ενεργά τμήματα ποδοσφαίρου (ανδρικό και ακαδημίες ανδρικού), καλαθοσφαίρισης (ανδρικό και ακαδημίες ανδρικού) και πετοσφαίρισης (γυναικείο και ακαδημίες γυναικείου).
Ιστορική αναδρομή
Στα τέλη της δεκαετίας 1990-2000 κατάφερε να προβιβαστεί στη Δ' Εθνική Κατηγορία, από την οποία υποβιβάστηκε το 2002. Το 2006 κατέκτησε για πρώτη φορά στην ιστορία της το πρωτάθλημα της Ε.Π.Σ. Αθηνών, καθώς και τον τίτλο του Υπερπρωταθλητή, επιστρέφοντας ξανά στη Δ' Εθνική. Στην Δ' Εθνική αγωνίστηκε μέχρι το 2011, όποτε και υποβιβάστηκε. Κατόπιν αγωνίστηκε στο πρωτάθλημα της Ε.Π.Σ. Αθηνών και την αγωνιστική περίοδο 2017-18 κατέκτησε το πρωτάθλημα στον 1ο όμιλο και προβιβάστηκε στην Γ' Εθνική Κατηγορία, για πρώτη φορά στην ιστορία του συλλόγου.
Έδρα
Ο σύλλογος χρησιμοποιεί ως έδρα το Γήπεδο του Δημοτικού Γυμναστηρίου Αγίων Αναργύρων στη συμβολή της Λεωφόρου Δημοκρατίας με την οδό Βαλτετσίου. Το γήπεδο, χωρητικότητας 2.100 θεατών, αρχικά διέθετε φυσικό χόρτο, στη συνέχεια χώμα και στις ημέρες μας σύγχρονο πλαστικό χλοοτάπητα. Το Δημοτικό Γυμναστήριο Αγίων Αναργύρων παραχωρήθηκε το 2001 στο Δήμο από τη Γενική Γραμματεία Αθλητισμού.
Η διοίκηση του Δημοτικού Γυμναστηρίου έκανε πρόσφατα έργα στο χώρο του σταδίου για την αναβάθμιση του γηπέδου (επισκευή χλοοτάπητα, τοποθέτηση καινούργιων κιγκλιδωμάτων, διαχωριστικά δίκτυα ανάμεσα στον κεντρικό αγωνιστικό χώρο και το βοηθητικό, τοποθέτηση προστατευτικών στα κιγκλιδώματα) εξασφαλίζοντας την καλύτερη λειτουργία του γηπέδου και την ασφάλεια των αθλητών.
Τα πρώτα βήματα
Η ομάδα εντάχθηκε στο δυναμικό της Ε.Σ.Κ. Αττικής στην Α' Κατηγορία της οποίας αγωνιζόταν το χρονικό διάστημα από το 1990 έως το 2010. Σημαντική συμβολή στην πορεία αυτή είχε ο διακεκριμένος Έλληνας πρήων καλαθοσφαιριστής Αργύρης Καμπούρης, ο οποίος διετέλεσε προπονητής του συλλόγου την περίοδο αυτή.
Πορεία στη Γ' Εθνική
Το 1998 λαμβάνει χώρα μία κορύφωση στην πορεία της ομάδας με την κατάκτηση του Πρωταθλήματος της Α' Κατηγορίας Ανδρών της Ε.Σ.Κ.Α. Από την περίοδο 1998-99 ανέβηκε στους Ομίλους της Γ' Εθνικής Κατηγορίας όπου και θήτευσε για μία τετραετία.
Τη χρονιά 1998-99 ο σύλλογος αναδείχθηκε επίσης Κυπελλούχος Ε.Σ.Κ.Α.
Την αγωνιστική περίοδο 1999-00 οι Άγιοι Ανάργυροι συμμετείχαν στο Πρωτάθλημα του 2ου Ομίλου Νότου συλλέγοντας 16 νίκες και 10 ήττες. Έχοντας ισοβαθμίσει με τον Κολοσσό Ρόδου και τον Άγιο Θωμά Γουδί, τελικά έκλεισαν τη χρονιά στην 6η θέση της βαθμολογικής κατάταξης. Τη χρονιά 2000-01 μετακόμισαν στον 1ο Όμιλο. Ισοβάθμισαν εκ νέου στο τέλος με δύο ομάδες, την Ομόνοια Ναυπάκτου και τον Πολύβιο Μεγαλόπολης, αποτελώντας τελικά λόγω των μεταξύ τους αποτελεσμάτων και τον άτυχο της κατάστασης. Στην τελική βαθμολογία βρέθηκαν στη 10η θέση, παραμένοντας, ωστόσο, στην ίδια κατηγορία. Την περίοδο 2001-02 δήλωσαν μεν συμμετοχή στο Πρωτάθλημα, ωστόσο μηδενίστηκαν και επέστρεψαν στο οικείο τους τοπικό πρωτάθλημα.
Παρακμή και προσπάθεια ανάκαμψης
Η πτωτική πορεία του συλλόγου συνεχίστηκε ώσπου βρέθηκε να αμφιταλαντεύεται μεταξύ της Δ' και της Γ' Κατηγορίας της Ε.Σ.Κ.Α. Επανεκκίνηση κατόρθωσε ουσιαστικά το 2007-08 όταν, υπό τις οδηγίες του προπονητή Κώστα Αθανασίου, εξασφάλισε την άνοδό της στη Γ' Κατηγορία της Ε.Σ.Κ.Α. Ακολούθησε η άνοδος στη Β' Κατηγορία υπό την καθοδήγηση του Ηλία Στρατικόπουλου.
Την αγωνιστική περίοδο 2013-14, οπότε και πρώτος προπονητής του τμήματος διετέλεσε ο Ζαχαρίας Παρήμερος, οι Άγιοι Ανάργυροι αποτέλεσαν κομμάτι του δυναμικού της Α' Κατηγορίας Ε.Σ.Κ.Α. μαζί με 13 ακόμη συλλόγους. Στην τελική βαθμολογική κατάταξη βρέθηκαν στη 10η θέση, έχοντας συγκεντρώσει 13 νίκες και 13 ήττες (όσες και οι σύλλογοι Αναγέννηση Πετραλώνων και Εύνικος που κατετάγησαν υψηλότερα). Το αποτέλεσμα ήταν αρκετό να συγκρατήσει την ομάδα στην κατηγορία.
Την επόμενη χρονιά, 2014-15, ο σύλλογος αγωνίστηκε υπό την ηγεσία του Γιώργου Σουρμελή. Απέναντι σε 13 ακόμη συλλόγους συγκέντρωσε 9 νίκες και 17 ήττες ολοκληρώνοντας τις αγωνιστικές του υποχρεώσεις στην 11η θέση της τελικής βαθμολογίας. Λόγω πολλών υποβιβασμών από τη Γ' Εθνική, οι ομάδες της Α' Ε.Σ.Κ.Α. που υποβιβάστηκαν ήταν αρκετές, ανάμεσα στις οποίες και οι Άγιοι Ανάργυροι.
Ακαδημίες
Από τις ακαδημίες του συλλόγου, στις οποίες επενδύεται μεγάλη προσοχή, ξεπήδησε πρόσφατα ο Βασίλης Μουράτος, ο οποίος έλαβε μεταγραφή στον Ολυμπιακό Πειραιώς. Προπονητής των ακαδημιών είναι ο Νίκος Μηλιορίτσας, παλαιός αθλητής του συλλόγου με πολύχρονη προσφορά σε αυτόν.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2022-23, ο Γ.Σ. Αγίων Αναργύρων λαμβάνει μέρος στο Πρωτάθλημα της Α' Κατηγορίας Ανδρών της Ένωσης Σωματείων Καλαθοσφαίρισης Αττικής, καθώς και στη διοργάνωση του Κυπέλλου Ανδρών αυτής.
Έδρα του συλλόγου είναι το πρόσφατα ανακαινισμένο Νέο Κλειστό Γυμναστήριο Καματερού στο Δήμο Αγίων Αναργύρων-Καματερού. Καθήκοντα προέδρου του διοικητικού συμβουλίου διατηρεί από τον Ιούλιο του 2015 ο Βασίλης Λινάρης. Καθήκοντα πρώτου προπονητή διατηρεί από τον Δεκέμβριο του 2022 ο Γιάννης Φασουλόπουλος, αποδεικνύοντας μέχρι στιγμής μια πολύ καλή κίνηση για την ομάδα των Αγίων Αναργύρων
Προφίλ φιλάθλων ΓΣΑΑ➡️
Ιστορική αναδρομή
Ο σύλλογος των Αγίων Αναργύρων διατηρούσε μέχρι το πρόσφατο παρελθόν και γυναικείο τμήμα καλαθοσφαίρισης, η λειτουργία του οποίου έχει σήμερα ανασταλλεί.
Σημαντική στιγμή στην πορεία του ήταν η κατάκτηση του Πρωταθλήματος της Α' Κατηγορίας Γυναικών που διοργανώνει η Ε.Σ.Κ. Αττικής κατά τη λήξη της αγωνιστικής περιόδου 2003-04. Σαν αποτέλεσμα η ομάδα έλαβε το δικαίωμα ανόδου στην Α2 Εθνική Κατηγορία όπου και διαγωνίστηκε για τρία χρόνια.
Στα πλαίσια του Πρωταθλήματος του Ομίλου Νότου της περιόδου 2004-05, στο οποίο αναμετρήθηκαν 12 ομάδες συνολικά, ο σύλλογος συγκέντρωσε από κοινού με τον Ηρόδοτο Ν. Αλικαρνασσού 11 νίκες και 11 ήττες. Στην τελική κατάταξη τοποθετήθηκε στην 5η θέση, παραμένοντας χωρίς προβλήματα στην κατηγορία. Την ίδια περίοδο πραγματοποίησε το ντεμπούτο του στο Κύπελλο Ελλάδος, στα πλαίσια του οποίου έδωσε δύο αγώνες. Πέτυχε μία νίκη με σκορ 56-49 απέναντι στη Σχερία Κέρκυρας, προτού αποκλειστεί από τη διοργάνωση κατόπιν ήττας με σκορ 51-59 από τον Άρη Θήβας.
Την επόμενη χρονιά, 2005-06, ο Όμιλος Νότου της Α2 Εθνικής διευρύνθηκε. Απέναντι σε 13 αντιπάλους αυτή τη φορά, ο απολογισμός του συλλόγου ήταν 15 νίκες, 10 ήττες κι ένας μηδενισμός. Ολοκλήρωσε έτσι τις αγωνιστικές του υποχρεώσεις στην 7η θέση της τελικής κατάταξης. Για δεύτερη συνεχή χρονιά οι Άγιοι Ανάργυροι συμμετείχαν και στο θεσμό του Κυπέλλου. Στον πρώτο αγώνα συνέτριψαν την Α.Γ.Ε. Χαλκίδα με σκορ 107-24, για να ανακόψει την πορεία τους ο Άρης Χολαργού με σκορ 53-61.
Την περίοδο 2006-07 η ομάδα δηλώθηκε στην Α2 Εθνική, ωστόσο δεν αγωνίστηκε και καθαρά τυπικά μηδενίστηκε σε όλα τα παιχνίδια και κατέλαβε την τελευταία θέση της κατάταξης. Αντίστοιχα αποχώρησε και από το Κύπελλο, όπου ο αγώνας της με τον Παγχιακό κατακυρώθηκε υπέρ του αντιπάλου με το συμβολικό 20-0.
Το ανδρικό τμήμα πετοσφαίρισης του συλλόγου δημιουργήθηκε το 1986. Πρώτος προπονητής του ανέλαβε ο Κώστας Σιδηρόπουλος.
Η ομάδα ανήκει στο δυναμικό της Ε.Σ.ΠΕ.Δ.Α., ξεκινώντας την αγωνιστική της πορεία από τη Γ' Κατηγορία της τελευταίας. Το 2003 πέτυχε την άνοδό της στην Α' Κατηγορία.
Σήμερα η λειτουργία του ανδρικού τμήματος έχει ανασταλλεί.
Η επιφανέστερη στιγμή στη μέχρι τώρα πορεία του γυναικείου τμήματος πετοσφαίρισης του συλλόγου ήταν η επίδοσή του κατά την αγωνιστική περίοδο 1998-99 οπότε και ανήλθε στην Α' Κατηγορία της Ε.Σ.ΠΕ.Δ.Α. Στην τελική βαθμολογία της χρονιάς κατέλαβε τη 2η θέση, χάνοντας στις λεπτομέρειες την ευκαιρία για άνοδο στη Β' Εθνική Κατηγορία.
Την αγωνιστική περίοδο 2014-15 οι Άγιοι Ανάργυροι συμμετείχαν στο Πρωτάθλημα της Α' Κατηγορίας Ε.Σ.ΠΕ.Δ.Α. Ολοκλήρωσαν τις αγωνιστικές τους υποχρεώσεις για την κανονική περίοδο στην 4η θέση του βαθμολογικού πίνακα με 17 νίκες και 5 ήττες (54-29 σετ). Ακολούθως έλαβε μέρος στα Play-offs όπου σημείωσε επιπλέον 4 νίκες και 1 ήττα, κλείνοντας τη χρονιά στη 2η θέση της τελικής κατάταξης.
Σημειώσεις
<div class="references-small" style="font-size:85%; -moz-column-count:1; -webkit-column-count:1; column-count:1;"><i> α. Ο Καραμεραϊκός Ποδοσφαρικός Όμιλος ιδρύθηκε το 1946 στη συνοικία των Αγίων Αναργύρων. Έλαβε αυτό το όνομα προς τιμήν του ιδρυτή και στυλοβάτη της ομάδας, Χρ. Καραμέρου. Το 1947 εντάχθηκε στην Ομοσπονδία Ανεξαρτήτων Σωματείων Αθήνας (ΟΠΑΣΑ), συμμετέχοντας στα πρωταθλήματά της ως το 1950. Την περίοδο 1950-51 εντάχθηκε στη Δόκιμη Κατηγορία της Ε.Π.Σ. Αθηνών και τα επόμενα χρόνια στη Γ' Κατηγορία. Ως το 1967 αγωνιζόταν στις χαμηλές αθηναϊκές κατηγορίες (Β2, Γ). Το 1967 απορροφήθηκε από την Ένωση Αγίων Αναργύρων. Παίκτης του Καραμεραϊκού υπήρξε ο Ευστ. Λαζαρίδης, μετέπειτα αθλητής της Α.Ε.Κ. </i>
Εξωτερικοί σύνδεσμοι
Κατηγορία:Αθλητικοί σύλλογοι Αθήνας Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.Σ.Κ.Α. Κατηγορία:Σωματεία Ε.Σ.ΠΕ.Δ.Α. Κατηγορία:Ιδρύσεις αθλητικών συλλόγων το 1932 Κατηγορία:Ιδρύσεις ποδοσφαιρικών ομάδων το 1932 Κατηγορία:Ιδρύσεις ομάδων καλαθοσφαίρισης σε άγνωστο έτος
Θεοδώρα Τζήμου
Η Θεοδώρα Τζήμου (Τασκένδη, 20 Μαρτίου 1974) είναι Ελληνίδα ηθοποιός.
Βιογραφία
Σπούδασε στη Δραματική Σχολή του Εθνικού Θεάτρου. Έχει συμμετάσχει σε αρκετές τηλεοπτικές και θεατρικές παραγωγές.
Το 2006 κέρδισε το βραβείο Α' γυναικείου ρόλου για τον ρόλο της στην ταινία Πανδώρα από τα Κρατικά Κινηματογραφικά Βραβεία Ποιότητας ΠΕΚΚ του Φεστιβάλ Κινηματογράφου Θεσσαλονίκης. Το 2012, στα βραβεία της Ελληνικής Ακαδημίας Κινηματογράφου, ήταν υποψήφια για το βραβείο Α' γυναικείου ρόλου για τον ρόλο της στην κοινωνική ταινία του Φίλιππου Τσίτου Άδικος κόσμος και το 2013, στο ίδιο φεστιβάλ, υποψήφια για το βραβείο Β' γυναικείου ρόλου για τον ρόλο της στην δραματική ταινία του Θάνου Αναστόπουλου Η κόρη. Το 2018, στα Βραβεία Ελληνικής Ακαδημίας Κινηματογράφου, ήταν υποψήφια για το Βραβείο Β΄ Γυναικείου Ρόλου για την ταινία Ussak.
Στην τηλεόραση εμφανίστηκε σε σειρές όπως: Εκείνες κι εγώ (1996), Το τίμημα του πάθους (1997), Τυφλόμυγα (2007) κ.ά. Επίσης έχει συμμετάσχει στις παραστάσεις Top Girls (2016), Ηρακλής Μαινόμενος (2011), Κόκκινα φανάρια (2012), Victor Victoria (2016).
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης
Αντώνης Κασιμάτης
Ο Αντώνης Κασιμάτης (1915) ήταν Έλληνας διεθνής ποδοσφαιριστής.
Σε συλλογικό επίπεδο
Γεννήθηκε το 1915 στην Αθήνα και ξεκίνησε την καριέρα του από τον Απόλλωνα Αθηνών. Το 1937 πήρε μεταγραφή για τον Ολυμπιακό, με τον οποίο κατέκτησε το πρωτάθλημα της περιόδου 1937-38.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Ολυμπιακού Πειραιώς Κατηγορία:Μέσοι ποδοσφαιριστές
Ελισάβετ της Σαξονίας-Άλτενμπουργκ (1826-1896)
Η Ελισάβετ (γερμ. Elisabeth von Sachsen-Altenburg, 26 Μαρτίου 1826 - 2 Φεβρουαρίου 1896) από τον Οίκο των Βέττιν ήταν κόρη του δούκα της Σαξονίας-Αλτεμβούργου και με τον γάμο της έγινε μεγάλη δούκισσα του Ολδεμβούργου.
Βιογραφία
Η Ελισάβετ Παυλίνα Αλεξανδρινή ήταν η τρίτη (επιζήσασα) κόρη του Ιωσήφ της Σαξονίας-Αλτεμβούργου και της Αμαλίας, κόρης του Λουδοβίκου της Βυρτεμβέργης.
Οικογένεια
Παντρεύτηκε το 1852 τον Πέτρο Β΄ του Ολδεμβούργου και είχε τέκνα:
Παραπομπές
Κατηγορία:Οίκος των Βέττιν Κατηγορία:Πριγκίπισσες της Σαξονίας-Άλτενμπουργκ Κατηγορία:Γερμανίδες δούκισσες
Despacito
Το Despacito είναι single του Πορτορικανού τραγουδιστή Λούις Φόνσι, στο οποίο συμμετέχει και ο ομοεθνής του ράπερ Daddy Yankee, το οποίο πρόκειται να συμπεριληφθεί στον επερχόμενο δίσκο του πρώτου. Το single κυκλοφόρησε στις 12 Ιανουαρίου 2017, από την Universal Music Latin Entertainment, μαζί με το video clip του. Το τραγούδι γράφτηκε από τον Φόνσι, τον Daddy Yankee και την Έρικα Έντερ. Ιδιαίτερη βοήθεια για να αναδειχθεί το τραγούδι σε διάφορα charts του αγγλόφωνου κόσμου έδωσε η διασκευή του Τζάστιν Μπίμπερ, η οποία κυκλοφόρησε στις 17 Απριλίου 2017.
Το κομμάτι ανήκει στο στυλ του reggaeton-pop και είναι γραμμένο σε απλό ρυθμό, ενώ οι στίχοι του μιλάνε για τον έρωτα. Το τραγούδι έγινε μεγάλη επιτυχία και μπήκε σε charts 47 χωρών, ενώ κατάφερε να φτάσει στο νούμερο 1 δέκα χωρών και έγινε το πιο επιτυχημένο single έως και σήμερα και για τους δύο δημιουργούς του. Έγινε το πρώτο ισπανόφωνο τραγούδι, μετά το Macarena (1996), που έφτασε στο νούμερο 1 των αμερικανικών Hot 100. Στις 4 Αυγούστου 2017, το μουσικό βίντεο του τραγουδιού έγινε το πρώτο σε προβολές στο YouTube, αγγίζοντας τις 3 δισεκατομμύρια θεάσεις, τις περισσότερες που είχαν καταγραφεί ποτέ. Στις 11 Οκτωβρίου του ίδιου έτους έγινε το πρώτο βίντεο που έφτασε τις 4 δισεκατομμύρια θεάσεις. Σήμερα το despacito μετρά περισσότερες από 7,5 δισεκατομμύρια θεάσεις.
Εξωτερικοί σύνδεσμοι
Κατηγορία:Τραγούδια του 2017 Κατηγορία:Singles του 2017 Κατηγορία:Τραγούδια του Τζάστιν Μπίμπερ Κατηγορία:Νούμερο 1 singles στα Billboard Hot 100 Κατηγορία:Νούμερο 1 singles στην Αυστρία
Ρήγμα Αταλάντης
Το ρήγμα της Αταλάντης, είναι κανονικό γεωλογικό ρήγμα, Α-Δ έως ΑΝΑ - ΔΒΔ διεύθυνσης και κλίσης προς τα βόρεια - βορειοανατολικά, μήκους 34 χιλιομέτρων στην περιοχή της Αταλάντης Φθιώτιδας. Διέρχεται από τη νότια πλευρά της πόλης, στους πρόποδες του όρους Χλωμό, και σχεδόν ταυτίζεται με τις σεισμικές διαρρήξεις του Απριλίου του 1894.
Τοποθεσία
Το ρήγμα αυτό είναι τμήμα μιας ευρύτερης ρηξιγενούς ζώνης. Αρχίζει από το ρέμα του Καραγκιόζη, συνεχίζει προς Ασπρόρεμα - Κυπαρίσσι και φτάνει μέχρι Λάρυμνα. Το συνολικό μήκος του δεν ξεπερνά τα 34 χιλιόμετρα, ενώ υποδιαιρείται σε πέντε τουλάχιστον επιμέρους τμήματα:
Η σεισμική δυναμικότητα
Η σεισμική δυναμικότητα της ρηξιγενούς ζώνης όταν ενεργοποιηθεί στο συνολικό της μήκος (34 χλμ), είναι της τάξης των σεισμών του 1894 (Μs=6,7-7,0), ωστόσο τα επιμέρους τμήματά της όταν ενεργοποιούνται ανεξάρτητα εκτιμάται ότι παράγουν σεισμούς μεταξύ Μ 5,5-6,6, ειδικότερα μόνο το τμήμα της Αταλάντης μπορεί να συνδέεται με σεισμούς της τάξης του Μ 6,0.
Το ρήγμα και ο υδροφόρος ορίζοντας
Σε μια περιοχή με ενεργά ρήγματα τα ποτάμια αναγκάζονται να προσαρμόσουν τη ροή τους στις ξαφνικές, κατακόρυφες μεταβολές του εδάφους. Ιδιαίτερο ενδιαφέρον έχουν δύο περιοχές, το Ασπρόρεμα και η Μαλεσίνα αντίστοιχα. Ανατολικά από το Ασπρόρεμα φαίνεται ότι τρία ρέματα «αναγκάστηκαν» να στραφούν προς τα αριστερά, επειδή η ροή προς τη θάλασσα εμποδίστηκε τα τελευταία μερικές χιλιάδες χρόνια, λόγω της ανάπτυξης του ρήγματος. Στη Μαλεσίνα δεν υπάρχει ομοιογενής ροή προς τη θάλασσα, αλλά τα νερά ακολουθούν δύο γενικές κατευθύνσεις προς τα ανατολικά και προς τα δυτικά, αντίστοιχα. Αυτό οφείλεται στο ότι στην περιοχή αυτή τελειώνει το ρήγμα, δηλαδή η καταβύθιση της περιοχής είναι μικρή.
Σεισμική Δραστηριότητα
Οι Διόδωρος Σικελιώτης και Θουκυδίδης γράφουν για ένα μεγάλο σεισμό το καλοκαίρι του 426 π.Χ. με συνταρακτικές συνέπειες, όπως η καταστροφή της πρωτεύουσας της Οπουντίας Λοκρίδας. Οι ίδιοι πάλι αναφέρουν ένα τρομερό σεισμό το 396 π.Χ. Πιθανολογείται ότι οι σεισμοί αυτοί ήταν η κύρια καταστροφή των αρχαίων πόλεων της περιοχής. Ο μεγαλύτερος όμως και ο πιο γνωστός σεισμός της Λοκρίδας παραμένει ως σήμερα αυτός του 1894 εξαιτίας των πολλών θυμάτων και των εκτεταμένων υλικών καταστροφών κυρίως όμως λόγω των εντυπωσιακών γεωλογικών και γεωμορφολογικών φαινόμενων που ακολούθησαν. Ένας σύντομος κατάλογος των σεισμών της περιοχής με πιθανολογούμενα επίκεντρα: Οι περιγραφές που έχουμε στα χέρια μας από Θουκυδίδη (σύγχρονος μάλιστα του σεισμού), Διόδωρο Σικελιώτη και Στράβωνα μιλούν για τεράστιες καταστροφές: από μεγάλες εδαφικές μεταβολές ως τσουνάμι στο Καλλίαρο πεδίο (πεδιάδα της Αταλάντης). Αναφορές κάνουν λόγο για τουλάχιστο 3.000 νεκρούς. Με βάση όσα είναι γνωστά σήμερα, θεωρείται ότι ο σεισμός αυτός ήταν η αιτία καταστροφής της αρχαίας πόλης του Οπούντα. Σημειώθηκε επί Ρωμαίου αυτοκράτορα Τραϊανού, ο οποίος φρόντισε για την ανακούφιση των σεισμοπαθών. Άλλο ένα ισχυρό πλήγμα υπήρξε για την περιοχή ο σεισμός της άνοιξης του 551 μ.Χ. οπότε και καταστράφηκαν τα τείχη των Θερμοπυλών ενώ θεωρείται πιθανή ακόμη και αποκοπή εδάφους με τη δημιουργία του Αταλαντονησιού που ως τότε ήταν χερσόνησος.
Σεισμοί του 1894
Το 1894 σημειώθηκαν δύο ισχυροί σεισμοί. Ο πρώτος συνέβη στις 20 Απριλίου με επίκεντρο Μαλεσίνα-Μαρτίνο και ο δεύτερος τις 27 Απριλίου με επίκεντρο τη περιοχή Αταλάντης και προς Άγιο Κωνσταντίνο. Σύμφωνα με το σεισμολόγο καθηγητή Κ. Μητσόπουλο που έφτασε στην περιοχή αμέσως μετά, σεισμοί αυτοί έγιναν αισθητοί σε ολόκληρη την Ελλάδα.
Ερείπια του σεισμού είναι ακόμη και σήμερα ορατά στην παραλία «Παλιομάγαζα» στο Κυπαρίσσι. Ενδεικτικό επίσης του μεγέθους του φαινομένου αποτελεί και η αναφορά του στην αγγλική εφημερίδα «The Illustrated London News» στο φύλλο του της 2ας Ιουνίου 1894. Η σημαντικότερη γεωλογική συνέπεια των σεισμών του 1894 ήταν η δημιουργία του “μεγάλου χάσματος της Λοκρίδας” που αρχικά υπολογίσθηκε στα 60 χιλιόμετρα, ενώ σήμερα ύστερα από εκτεταμένες γεωσεισμικές έρευνες, γνωρίζουμε ότι η μεγάλη αυτή διάρρηξη δεν ξεπερνά τα 35 χλμ.
1900 - Σήμερα
Από το 1900 έως και την τρέχουσα περίοδο που διανύουμε έχουν σημειωθεί οι παρακάτω σεισμικές δονήσεις:
Από το 1964 έως το 1999, δεν έχει καταγραφεί κανένας στην περιοχή σεισμός μεγέθους μεγαλύτερος των 5 R. Η σεισμική ακολουθία με επίκεντρο κοντά στην Αμφίκλεια τις 7 Αυγούστου 2013 σύμφωνα με τον Ευθύμη Λέκκα δεν σχετίζεται με το ρήγμα.
Αν εξαιρέσουμε την έξαρση του φαινομένου το 1894, με τις δραματικές συνέπειες του, η περιοχή θα μπορούσε να χαρακτηριστεί ως «μέσης σεισμικότητας», δηλαδή καταγράφονται σεισμοί μικρού βάθους με μικρά μεγέθη.
Πηγές
Αταλαντη Κατηγορία:Σεισμολογία Κατηγορία:Νομός Φθιώτιδας Κατηγορία:Σεισμικά ρήγματα Κατηγορία:Ενεργά ρήγματα
Jersey Devil
Το Jersey Devil είναι ένα τρισδιάστατο βιντεοπαιχνίδι δράσης, ανεπτυγμένο στον Καναδά από τη Behaviour Interactive για το PlayStation. Κυκλοφόρησε στις 12 Δεκεμβρίου 1997 στην Ευρώπη, στις 31 Μαΐου 1998 στη Βόρεια Αμερική και στις 24 Ιουνίου 1999 στην Ιαπωνία. Κυκλοφόρησε και για τα Microsoft Windows το 1998.
Σενάριο
Ο Jersey Devil, κύριος χαρακτήρας του παιχνιδιού, είναι ένας δαίμονας του Τζέρσεϊ (θρυλικό πλάσμα που για αρκετούς αιώνες θεωρείται ότι κατοικεί στη βόρεια περιοχή του Νιου Τζέρσεϊ των Ηνωμένων Πολιτειών), αν και έχει πολλά χαρακτηριστικά νυχτερίδας. Αποστολή του είναι να σταματήσει τον δόκτορα Knarf και τον στρατό του από μεταλλαγμένα λαχανικά και προϊστορικά τέρατα. Για να πετύχει την αποστολή του και να νικήσει τους εχθρούς, χρησιμοποιεί γροθιές, άλματα και διάφορες άλλες τεχνικές.
Τρόπος παιχνιδιού
Υπάρχουν έξι περιοχές στο παιχνίδι και η κάθε μία περιέχει από τρία επίπεδα: δύο κύρια και ένα μυστικό επίπεδο μπόνους, το οποίο ξεκλειδώνεται εάν η δύναμη νίτρο του χαρακτήρα είναι σε αρκετά υψηλό επίπεδο. Σε πολλές περιοχές του παιχνιδιού, για να προχωρήσει ο παίκτης είναι αναγκαία η απόκτηση και των πέντε γραμμάτων του ονόματος Knarf, προσθέτοντας έτσι ένα στοιχείο παζλ στο παιχνίδι.
Υποδοχή
Το παιχνίδι έλαβε ανάμεικτες κριτικές, κυρίως αρνητικές. Οι επικρίσεις επικεντρώθηκαν ιδιαίτερα στην κάμερα και τα γραφικά του. Παρά ταύτα, η μουσική του παιχνιδιού επαινέθηκε από πολλούς.
Ματτέο Μαρία Μποϊάρντο
Ο Ματτέο Μπογιάρντο (Matteo Maria Boiardo, Σκαντιάνο, μεταξύ 21 Μαΐου και 21 Ιουνίου 1441 - 19 Δεκεμβρίου 1494) ήταν Ιταλός ποιητής της Αναγέννησης.
Έγραψε την κωμωδία Il Timone (Τίμων, 1487 ;), μετάφρασε Λατίνους και Έλληνες κλασσικούς (Κορνήλιο Νέπωτα, Απουλήιο, Ηρόδοτο και Ξενοφώντα) αλλά την φήμη του την οφείλει στο επικό του ποίημα Orlando Innamorato (Ερωτευμένος Ορλάνδος, 1482). Το έργο του επισκιάστηκε από την συνέχειά του, τον Orlando furioso (Μαινόμενος Ορλάνδος, 1515) του Αριόστο.
Μετρική
Ο όρος Μετρική μπορεί να αναφέρεται σε ένα από τα ακόλουθα:
Action 24
Το Action 24 είναι ιδιωτικό τηλεοπτικό κανάλι περιφερειακής εμβέλειας. Οι εγκαταστάσεις του βρίσκονται στην περιοχή του Studio Alfa στα Μελίσσια. Εκπέμπει επίγεια ψηφιακά από 14 κέντρα εκπομπής στην Αττική και την Εύβοια και δορυφορικά μέσω των συνδρομητικών πλατφόρμων της NOVA και της COSMOTE TV.
Ιστορικό
Ο σταθμός ξεκίνησε την λειτουργία του τον Οκτώβριο του 1990 από την περιοχή των Μεγάρων με την ονομασία TVM (TV Μέγαρα). Το 1992 μετονομάστηκε σε TV Magic ενώ οι εγκαταστάσεις του μεταφέρθηκαν στον Πειραιά. Αποτελεί έναν από τους ιστορικότερους και κυριότερους τοπικούς τηλεοπτικούς σταθμούς της Αττικής. Το 1995 μετονομάστηκε σε Magic Πειραιά και αργότερα στα τέλη του 1998 σε Magic TV.
Από το 2000 μετέδιδε πρόγραμμα κυρίως αθλητικού περιεχομένου και εκπομπές της ομάδας του Ολυμπιακού. Το 2004 έλαβε άδεια για εκπομπή μέσω δορυφόρου. Το Μάιο του 2008 μετονομάστηκε σε Sport TV και στις 14 Ιανουαρίου του 2013 πήρε το σημερινό του όνομα, σε Action 24, διακόπτοντας οποιαδήποτε σύνδεση με την ομάδα του Ολυμπιακού.
Πρόγραμμα
Το πρόγραμμα του καναλιού αρχικά περιελάμβανε κυρίως μουσική (video clips) και διαφημιστικά μηνύματα τηλεπωλήσεων. Το 2000 μετατράπηκε σε ενημερωτικό σταθμό με εξειδίκευση στην κεντρική πολιτική σκηνή, αλλά και στα τοπικά νέα κυρίως του Πειραιά. Το πρόγραμμα του περιλάμβανε πλήθος αθλητικών εκπομπών, αθλητικές μεταδόσεις και ενημερωτικές εκπομπές.
Ως Magic είχε καθιερωθεί σαν το κανάλι των οπαδών της ομάδας του Ολυμπιακού, προβάλλοντας την δημοφιλέστερη εκπομπή Θύρα 7 που παρουσίαζε ο οργανωμένος οπαδός του Τάκης Τσουκαλάς με όλα τα νέα της ομάδας, συζητήσεις, σχόλια γύρω από την ομάδα, αλλά και με τηλεφωνική επικοινωνία με φιλάθλους και για κάποιο χρονικό διάστημα μετέδιδε τους αγώνες της ομάδος του Ολυμπιακού από όλα τα αθλήματα.
Το πρόγραμμα του σταθμού με τη σημερινή ονομασία, πλαισιωνόταν γύρω από τον αθλητισμό, και περιελάμβανε κυρίως μεταδόσεις και ανασκοπήσεις ποδοσφαιρικών αγώνων,  ενώ έχει προβάλλει ενημερωτικές και ψυχαγωγικές εκπομπές (όπως Οι ζωές των άλλων με παρουσιάστρια την Ελένη Κούρκουλα, το Αργά παραγωγής του Νίκου Μαστοράκη με παρουσιαστή τον Θοδωρή Αθερίδη, το I love Athens με παρουσιάστρια την Δήμητρα Ματσούκα κ.ά.)     τις παιδικές σειρές κινουμένων σχεδίων Football Stories ισπανικής παραγωγής και Ο Μικρός Νικόλας γαλλικής παραγωγής, και θυρίδα τηλεπωλήσεων.
Από το 2017 προβάλλονταν και εκπομπές σε επανάληψη από το αρχείο της τηλεόρασης του ΣΚΑΪ (Eat and Fit, Chef στον Αέρα και Επτά Ημέρες Επιστήμη), πουλώντας ο σταθμός του Νέου Φαλήρου, προγράμματα στον περιφερειακό σταθμό. Άλλες εκπομπές που συνέπεσαν με την αρχή της συνεργασίας, ήταν οι συμπαραγωγές με το Skai.gr Today με τη Μάιρα Μπάρμπα, και Newsroom, βραδινό δελτίο με την Νίκη Λυμπεράκη, το αθλητικό δελτίο Sports Live με τον Αντώνη Κατσαρό, το Evening Report με τον Γιώργο Κουβαρά, και το talk show Χ2 με τον Γιάννη Πολίτη. Σκοπός ήταν η πλαισίωση του προγράμματος του περιφερειακού με ενημερωτικές εκπομπές, λόγω της σταδιακής αλλαγής της φυσιογνωμίας του προγράμματος του πανελλαδικού.
Οι συνεργασίες αυτές τελείωσαν ένα χρόνο μετά, με τον ΣΚΑΪ να επιχειρεί το στήσιμο ενός νέου ενημερωτικού σταθμού ονόματι ΣΚΑΪ 24, που εν τέλει δεν δημιουργήθηκε ποτέ, επειδή ένας τηλεοπτικός σταθμός με φυσιογνωμία μη ενημερωτικού - ψυχαγωγικού (θεματικού) χαρακτήρα, απαγορεύεται ρητά, να προβάλλει ενημερωτικό και αθλητικό πρόγραμμα, ακόμη και ψυχαγωγικές εκπομπές. Ενδιάμεσα, ο σταθμός ανανέωσε το πρόγραμμά του με νέες εκπομπές, ενώ ξεκίνησε συνεργασίες με τα δίκτυα CBS και Rai και την ημεδαπή Odeon για μετάδοση ξένων ταινιών και σειρών.
Από τις 9 Αυγούστου 2022 το κανάλι μετά την αλλαγή του ιδιοκτησιακού καθεστώτος μεταδίδει αγώνες του Λιγκ Καπ Αγγλίας, ενώ κατάργησε πλήρως τις τηλεπωλήσεις όπου κατέλαβαν μέρος του αθλητικού προγράμματος εδώ και μερικά χρόνια. Από τις 5 Δεκεμβρίου της ίδιας χρονιάς το κανάλι μεταδίδει νέο ενημερωτικό και αθλητικό πρόγραμμα.
Φυσιογνωμία
Το κανάλι διέθετε εξ αρχής από τις πρώτες του εκπομπές άδεια μη ενημερωτικού περιεχομένου, ενώ ως Action 24 με την παλιά του ιδιοκτησία πρόβαλε ενημερωτικό και κυρίως αθλητικό πρόγραμμα, το οποίο βάσει ελληνικής νομοθεσίας απαγορευόταν να προβάλλεται.
Στις 15 Ιουλίου του 2019, το ΕΣΡ κάλεσε σε απολογία τον σταθμό, μαζί και άλλους δυο τηλεοπτικούς σταθμούς της Αττικής, το Kontra Channel και το Νέο Epsilon, και δύο σταθμούς της περιφέρειας, το Top Channel Δυτικής Μακεδονίας, και την Έψιλον Τηλεόραση Στερεάς Ελλάδας, για παράβαση της νομοθεσίας περί «φυσιογνωμίας προγράμματος», και είναι δηλωμένοι ως «μη ενημερωτικού - ψυχαγωγικού χαρακτήρα», και απαγορεύεται ρητά, να προβάλλουν ενημερωτικό πρόγραμμα, που εξακολουθούν, αυτοί οι τρεις να προβάλλουν, και όχι μόνο. Ωστόσο, μετά από 2 μήνες η ανεξάρτητη αρχή έκρινε ότι το Action 24 δεν χρήζει παραβίασης της νομοθεσίας αλλάζοντας και τυπικά την φυσιογνωμία του από μη ενημερωτικού, σε γενικού ενημερωτικού περιεχομένου.
Επίγεια Ψηφιακά και Δορυφορικά
Ο σταθμός έχει περιφερειακού - γενικού ενημερωτικού χαρακτήρα άδεια, και η εμβέλεια του επιτρέπεται μόνο, για τις περιοχές της Αττικής, του Αργοσαρωνικού και της Νότιας Εύβοιας, όπου και εκπέμπει επίγεια μέσω της Digea. Επίσης είναι διαθέσιμος μέσω των δύο μεγαλύτερων παρόχων συνδρομητικής τηλεόρασης της χώρας, COSMOTE TV και NOVA. Ορισμένα προγράμματα του σταθμού μεταδίδονταν στην περιοχή της Πελοποννήσου, της Νότιας Στερεάς Ελλάδας και των Κυθήρων, αρχικά την περίοδο 2014-2017 μέσω του Super B (σημερινό ProNews) του Νομού Αχαΐας,  μετέπειτα την περίοδο 2017-2021 μέσω του Lepanto TV του Νομού Αιτωλοακαρνανίας και τέλος μέσω του PLP του Νομού Ηλείας (σημερινό Patra TV κανάλι που ήταν από τα πρώτα τοπικά στη Δυτική Ελλάδα και έκλεισε το 2012 λόγω οικονομικών προβλημάτων).
Παλαιότερα από τον Οκτώβριο του 2013 ο σταθμός συνεργαζόταν επίσης με την Δίον Τηλεόραση του Νομού Πιερίας, την ΕΝΑ Τηλεόραση Κεντρικής Ελλάδας του Νομού Φθιώτιδας,  το Center TV του Νομού Καβάλας,   και την Βήμα Τηλεόραση του Νομού Ιωαννίνων  που μετέδιδαν την εκπομπή Αργά. Επίσης, η Εγνατία Τηλεόραση του Νομού Πέλλας, μετέδιδε για πολύ μικρό διάστημα από τον Σεπτέμβριο του 2015, μόνο την ενημερωτική εκπομπή Briefing, ενώ αμφισβητείται για το τελευταίο κανάλι, αν είχε ποτέ συνεργασία με το Action 24, ή μετέδιδε παράνομα την εκπομπή. Μετέπειτα την σεζόν 2021-2022 τις ενημερωτικές εκπομπές του Action 24 αναμετέδιδαν και τα κανάλια της HellasNet εκ των οποίων και το PLP το οποίο παρά την αντικατάστασή του όντας αρχικά περιφερειακό κανάλι στο Patra TV συνεχίζει να εκπέμπει διαδικτυακά.
Το Action 24 μεταδίδεται και στην Αμερική μέσω συνεργασίας με το New Greek TV που είναι διαθέσιμο στις πλατφόρμες Bell Fibe TV, RCN και Spectrum.
Ιδιοκτησία
Στις 22 Μαρτίου 1991 συστάθηκε η Ραδιοτηλεοπτική Προβολή Α.Ε. με τον διακριτικό τίτλο TVM και έδρα στον Πειραιά η οποία ανέλαβε το νεοϊδρυθέν κανάλι. Ιδρυτές του είναι ο Σωτήρης Παπαηλίας και ο Μιχαήλ Χάνδακας οι οποίοι για αρκετό διάστημα είχαν την προεδρία και την αντιπροεδρία αντίστοιχα στο διοικητικό συμβούλιο και ήταν οι πρωτεργάτες τριών ραδιοφωνικών σταθμών που ξεκίνησαν τη λειτουργία τους από το 1989. Ο πρώτος είναι του Ράδιο Μέγαρα 104.2 σημερινός Δρόμος FM 89.8 και ο δεύτερος των Κανάλι 107 FM 99.7 και Atlantis FM σημερινοί Athens DeeJay 95.2 και Rebel 105.2 αντίστοιχα υπό διαφορετικές ιδιοκτησίες μεταξύ τους.
Οι μετέπειτα εγκαταστάσεις του σταθμού μετά τα Μέγαρα με την σύσταση της Α.Ε. ήταν στην οδό Αιτωλικού 186. Το 1992 αυξήθηκε το μετοχικό κεφάλαιο. Το 1994 γίνεται μείωση του διοικητικού συμβουλίου με την (προσωρινή) αποχώρηση του Χάνδακα και άλλων μελών. Το έτος εκείνο αποχώρησε ο ένας από τους ιδρυτές Σωτήρης Παπαηλίας με το πλειοψηφικό πακέτο των μετοχών του καναλιού να εξαγοράζει ο επιχειρηματίας Ανδρέας Ζύγουρας ο οποίος αναλαμβάνει την προεδρία, με τον Χάνδακα να επιστρέφει στο διοικητικό συμβούλιο αλλά ως αναπληρωτής διευθύνων σύμβουλος και το κανάλι να μεταφέρει τις εγκαταστάσεις του στην οδό 34ου Συντάγματος Πεζικού 17. Από το 1996, ο Χάνδακας από αναπληρωτής αναλαμβάνει κύριος διευθύνων σύμβουλος.
Στις 2 Σεπτεμβρίου 1998, συστάθηκε η Magic Πειραιά - Ραδιοτηλεοπτική Προβολή Α.Ε. έχοντας κοινή έδρα και διοικητικό συμβούλιο με την παραπάνω, και η οποία μέχρι σήμερα με αρκετές αλλαγές λειτουργεί το κανάλι. Το 2000 η οικογένεια Κόκκαλη πήρε πλειοψηφικό ποσοστό στο κανάλι (99,7%) μέσω τεσσάρων εταιρειών από το Λουξεμβούργο αφήνοντας τους προηγούμενους ιδιοκτήτες με 0,3%. Την χρονιά εκείνη η Ελένη Κόκκαλη και ο Πέτρος Σ. Κόκκαλης αναλαμβάνουν πρόεδρος και μέλος διοικητικού συμβουλίου αντίστοιχα και στις δύο εταιρείες όπου στη δεύτερη προκύπτουν αλλαγές στις δραστηριότητες.
Το 2001 γίνεται πράξη συγχώνευσης των δύο εταιρειών, με εξ' ολοκλήρου απορρόφηση της TVM Α.Ε. από τη Magic Πειραιά Α.Ε. που αναλαμβάνει και τυπικά το τηλεοπτικό κανάλι. Μετέπειτα, αυξάνεται εκ νέου το μετοχικό κεφάλαιο της νέας εταιρείας με τον Πέτρο Κόκκαλη να αναλαμβάνει την προεδρία.
Ενδιάμεσα μεταβλήθηκε το ποσοστό μιας εκ των τεσσάρων εταιρειών σε 18,9% το οποίο πούλησε το 2004 σε τρίτο πρόσωπο. Την ίδια χρονιά πουλήθηκε ποσοστό 23,2% ενώ ο Πέτρος Κόκκαλης που πήρε αργότερα μετοχές του καναλιού πούλησε το 4,3% και έπειτα από αύξηση μετοχικού κεφαλαίου το 23,8% σε τρίτο πρόσωπο. Ενδιάμεσα αλλάζει το διοικητικό συμβούλιο ενώ το 2008 η εταιρεία παίρνει την τρέχουσα ονομασία της σε Sport TV - Ραδιοτηλεοπτική Προβολή Α.Ε. με πώληση ποσοστού 17,7% στον Σωκράτη Κόκκαλη. Μετέπειτα, αυξάνεται ξανά το μετοχικό κεφάλαιο.
Στα τέλη του 2009 το κανάλι εξαγοράζει η οικογένεια Κυριακίδη που κατείχε το Κανάλι 10 (σημερινό Alert TV) που τότε στεγαζόταν στην Καλλιθέα όπου και μεταφέρεται αφήνοντας μετά από εικοσαετία τον Πειραιά. Αρχικά ο Γιώργος Κυριακίδης κατέχει το 100% και την προεδρία του καναλιού   μέχρι την αντικατάσταση και στα δύο από τον Πέτρο Κυριακίδη.
Το 2012 αλλάζουν οι δραστηριότητες του φορέα ενώ μειώνεται το μετοχικό κεφάλαιο. Τη χρονιά αυτή, το κανάλι εξαγοράζει ο τηλεοπτικός παραγωγός και ιδιοκτήτης της Point Live Digital (PLD Production) Διονύσης Παναγιωτάκης και το μετατρέπει στο σημερινό Action 24 αναλαμβάνοντας την προεδρία. Μετέπειτα, μεταφέρεται προσωρινά στις εγκαταστάσεις του SBC ιδιοκτησίας Ηλία Κοπανίτσα στο Νέο Ηράκλειο.
Από το 2013 το κανάλι στεγάζεται στις εγκαταστάσεις της PLD στην περιοχή του σχολικού συγκροτήματος Γκράβας (Σκιάθου 147 και Σκόκου) στο Γαλάτσι στην Αθήνα. Από το 2015 μέχρι το 2018 εντάσσονται στις δραστηριότητες του φορέα οι υπηρεσίες τηλεπωλήσεων ενώ αυξάνεται το μετοχικό κεφάλαιο.
Το 2020 εισέρχονται στις εγκαταστάσεις του Action 24 η SportDay και το Channel 9 που ανήκουν στον όμιλο του (εκλιπόντος αργότερα) Δημήτρη Κοντομηνά και παραμένουν εκεί μέχρι και σήμερα. Τον Ιούλιο του 2022 ο Διονύσης Παναγιωτάκης πούλησε το Action 24 σε εταιρεία συμφερόντων των επιχειρηματιών Δημήτρη Μπάκου, Γιάννη Καϋμενάκη και Αλέξανδρου Εξάρχου με τις διαδικασίες να ολοκληρώνονται στα τέλη της χρονιάς. Νωρίτερα τον Σεπτέμβριο ο Διονύσης Παναγιωτάκης αγόρασε το Channel 9 το οποίο μετά από δύο μήνες αντικαταστάθηκε από το One Channel κανάλι που κατείχε ο Βαγγέλης Μαρινάκης με τον οποίον συνεργάζεται.
Το Action 24 με το τωρινό του καθεστώς μετακόμισε στις εγκαταστάσεις των πάλαι ποτέ Studio Alfa-Arcadia και Studio ATA ανάμεσα στα Μελίσσια και στο Μαρούσι όπου διατηρεί υποκατάστημα με πλατό ο τηλεοπτικός ΣΚΑΪ και για αρκετό διάστημα το πρώην πανελλαδικό και μετέπειτα περιφερειακό Νέο Epsilon (το Νέο Epsilon μεταφέρθηκε στις εγκαταστάσεις του αδερφού σταθμού Extra στο Περιστέρι ενώ το πρώην πανελλαδικό λόγω αλλαγής ιδιοκτησίας μεταφέρθηκε στα παλιά στούντιο του Mega Channel στο Κορωπί και μετονομάστηκε σε Open TV). Ύστερα προέκυψε αλλαγή στο διοικητικό συμβούλιο της ιδιοκτήτριας εταιρείας του Action 24.
Αιθυλοδιχλωροαρσίνη
Η αιθυλοδιχλωροαρσίνη (ED) είναι μία τοξική ουσία, η οποία έχει την ιδιότητα να προκαλεί φλύκταινες στο δέρμα, γι’ αυτό και ταξινομείται ως καυστική ουσία. Δεν γνώρισε εκτεταμένη χρήση ως χημικό όπλο, ενώ σήμερα θεωρείται πια ξεπερασμένη για αυτό τον σκοπό.
Action 24
Εξωτερικοί Σύνδεσμοι
Κατηγορία:Μέγαρα Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Αττική) Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2013
Αιθυλοδιχλωροαρσίνη
Ιστορία
Η αιθυλοδιχλωροαρσίνη εφευρέθηκε το 1918 και ήταν ο καρπός της προσπάθειας Γερμανών επιστημόνων να κατασκευάσουν ένα χημικό όπλο ικανοποιητικής πτητικότητας, το οποίο θα δρούσε γρηγορότερα απ’ το φωσγένιο ή το αέριο μουστάρδας, ενώ οι βλάβες που προκαλούσε θα είχαν περισσότερη διάρκεια από αυτές που προκαλούσε η φαινυλοδιχλωροαρσίνη. Η χρήση της αιθυλοδιχλωροαρσίνης έχει πλέον εγκαταλειφθεί, λόγω της (σχετικής) ευφλεκτότητάς της αλλά και λόγω του ότι πλέον υπάρχουν πιο ισχυρά χημικά όπλα, κυρίως τα αέρια νεύρων.
Χημικά χαρακτηριστικά
Το μόριο της αιθυλοδιχλωροαρσίνης έχει πυραμιδική δομή, ενώ οι δεσμοί Cl-As-Cl και C-As-Cl πλησιάζουν σε γωνία 90o. Όπως και άλλες αρσίνες, η αιθυλοδιχλωροαρσίνη υδρολύεται εύκολα προς υδροχλώριο και αιθυλαρσενικικό οξείδιο:
Παραγωγή
Η αιθυλοδιχλωροαρσίνη παρασκευάζεται με ποικιλία εναλλακτικών τρόπων:
1. Αιθυλοχλωρίδιο αντιδρά με μαγνήσιο, παρουσία τετραϋδροφουρανίου (THF), οπότε προκύπτει διάλυμα αιθυλοχλωριούχου μαγνησίου σε τετραϋδροφουράνιο:
2. Το διάλυμα που προκύπτει υπόκειται σε επεξεργασία με διάλυμα τριχλωριούχου αρσενικού σε εξάνιο στους 0 °C.:
Το διάλυμα αιθυλοδιχλωροαρσίνης, χλωριούχου μαγνησίου και εξανίου που λαμβάνεται υποβάλλεται σε εξάτμιση προς απομάκρυνση του διαλύτη και η αιθυλοδιχλωροαρσίνη διαχωρίζεται με κλασματική απόσταξη στους 83 °C και υπό πίεση 75 mmHg, οπότε προκύπτει προϊόν 98% καθαρότητας. Ως παραπροϊόντα δύνανται να προκύψουν, σε μικρές ποσότητες, διαιθυλοδιχλωροαρσίνη και τριαιθυλαρσίνη.
Τοξικότητα, συμπτώματα, προστασία
Η αιθυλοδιχλωροαρσίνη δεν έχει την τοξικότητα άλλων καυστικών ουσιών, όπως του λεβισίτη ή του αερίου μουστάρδας, αλλά παρατεταμένη έκθεση στην ουσία αυτή σε κλειστό χώρο μπορεί να αποβεί θανατηφόρος. Η θανατηφόρος δόση (LCt50) για την αιθυλοδιχλωροαρσίνη κυμαίνεται από 900 σε 4.000 mg (κατ’ άλλους 3.000 – 5.000 mg ) μέσω κατάποσης.
Η αιθυλοδιχλωροαρσίνη, ακόμα και σε μικρές ποσότητες, προκαλεί μέσα σε ένα λεπτό έντονο ερεθισμό στη ρινική κοιλότητα και στο λαιμό. Αν έρθει σε επαφή με τα μάτια προκαλεί έντονο ερεθισμό και πόνο, ενώ η παρατεταμένη έκθεση ενδέχεται να προκαλέσει ακόμα και τύφλωση. 50 mg είναι αρκετά για να προκαλέσουν ερεθισμό στο δέρμα και φλύκταινες σχηματίζονται με το πέρας περίπου 36 ωρών από την προσβολή. Έκθεση σε μικρές ποσότητες αιθυλοδιχλωροαρσίνης (κατάποση ή απορρόφηση από το δέρμα για 4 περίπου ώρες) προκαλεί χρόνια δηλητηρίαση, βλάβες στο αναπνευστικό σύστημα και καταστροφές σε διάφορα όργανα του σώματος. Η ουσία διατηρεί την τοξικότητά της για διάστημα περίπου μιας εβδομάδας από την χρήση της.
Προστασία από την αιθυλοδιχλωροαρσίνη παρέχουν ειδικές στολές προστασίας και μέσκες αερίων. Ωστόσο, η ουσία διαπερνά κάποια είδη ελαστικού, καθιστώντας έτσι κάποιες στολές και μάσκες αερίων αναποτελεσματικές. Η αιθυλοδιχλωροαρσίνη καταστρέφεται εύκολα με χλωρίνη ή καυστική σόδα.
Δείτε επίσης
Κατηγορία:Χημικά όπλα Κατηγορία:Οργανικές ενώσεις χλωρίου Κατηγορία:Οργανικές ενώσεις με αρσενικό Κατηγορία:C2
Άκρα Αρκαδίας
Ο οικισμός Άκρα Αρκαδίας βρίσκεται νοτιοανατολικά της πόλης της Τρίπολης σε υψόμετρο 670 μέτρων. Ανήκει στο δήμο Τρίπολης, στη δημοτική ενότητα Τεγέας. Παλιότερα ονομαζόταν Ομέρ Τσαούση. Οι μόνιμοι κάτοικοι είναι 4 σύμφωνα με την απογραφή πληθυσμού του έτους 2011.
Άλλες πληροφορίες
Η πληθυσμιακή μεταβολή του οικισμού Άκρας Αρκαδίας κατά τις τελευταίες δεκαετίες σύμφωνα με την απογραφή του πληθυσμού είναι η εξής:
Παραπομπές
Κατηγορία:Δήμος Τρίπολης Κατηγορία:Χωριά του νομού Αρκαδίας
Νέον Μαρτυρολόγιον
Το Νέον Μαρτυρολόγιον είναι έργο του Αγίου Νικόδημου του Αγιορείτη που περιέχει 85 βιογραφίες «νεοφανών μαρτύρων» (ανθρώπων που μαρτύρησαν μετά την Άλωση της Κωνσταντινουπόλεως).
Ο πλήρης τίτλος του είναι: ''«Νέον Μαρτυρολόγιον, ήτοι Μαρτύρια των νεοφανών μαρτύρων των μετά την άλωσιν της Κωνσταντινουπόλεως κατά διαφόρους καιρούς και τόπους μαρτυρησάντων. Συνταχθέντα εκ διαφόρων συγγραφέων και μετ' επιμελείας ότι πλείστως διορθωθέντα, εν οις και ικαναί ακολουθίαι προσετέθησαν»''. Η πρώτη έκδοση του έργου πραγματοποιήθηκε το 1794 στην Αθήνα. Η δεύτερη έκδοση, στην οποία προστέθηκαν τα μαρτύρια που συνέβησαν μέχρι το 1838, έγινε το 1856 (αναφέρει όμως ως τόπο της πρώτης έκδοσης την Ευρώπη, εννοώντας ίσως την Βενετία). Στο έργο αυτό παραθέτει τα μαρτύρια 85 γνωστών νεομαρτύρων.
Περιεχόμενο
Η ένταση των εξισλαμισμών στις ελληνικές ηπειρωτικές χώρες και στις άλλες βαλκανικές κατά τον 18ο αιώνα ήταν η αιτία που έκανε τον Νικόδημο τον Αγιορείτη, να συλλέξει τις πιο γνωστές και πιο δραματικές βιογραφίες των νεομαρτύρων και να τις παρουσιάσει στους ομοδόξους του σαν ένα ζωντανό παράδειγμα για υπομονή και εγκαρδίωση. Ο Νικόδημος ο Αγιορείτης αναπτύσσει την θεολογία των Νεομαρτύρων υποστηρίζοντας πως η εμφάνισή τους, κατά θείαν ευδοκίαν όπως λέει ο ίδιος, στους χρόνους εκείνους αποσκοπούσε στην αναζωογόνηση της κλονιζόμενης πίστης των συγχρόνων του Χριστιανών. Επίσης, αναμειγνυόμενοι με τους πολλούς αλλόπιστους θα διαδώσουν την ορθόδοξη πίστη. Οι Νεομαρτύρες θα αποτελέσουν δόξα και καύχημα της Ορθόδοξης Εκκλησίας. Χωρίς να υστερούν σε τίποτα από τους μάρτυρες της πρώτης Χριστιανικής Εκκλησίας κι αυτοί επέδειξαν παρρησία, έχυσαν το αίμα τους για τον Ιησού Χριστό. Έτσι μόνο κατά τον χρόνο εμφάνισής τους μπορούν να αποκληθούν νέοι, αλλά παλαιοί όσον αφορά το μαρτύριό τους. Οι νέοι αυτοί μάρτυρες λειτουργούν και ως παράδειγμα υπομονής για τους ορθόδοξους πληθυσμούς που ζουν κάτω από τον ζυγό της δουλείας. Τέλος, δίνουν θάρρος σε όσους οδηγούνται στο μαρτύριο εκείνη την εμπερίστατη περίοδο καθώς γίνονται μιμητές των νεομαρτύρων, και η καλύτερη απόδοση τιμής προς τους νεομάρτυρες αποτελεί η μίμηση του δικού τους έργου.
Εξωτερικοί σύνδεσμοι
Κατηγορία:Ορθοδοξία Κατηγορία:Χριστιανικά κείμενα
Λαετίτια Ελ Χουρί
H Λαετίτια ελ Χουρί (Laetitia EL Khoury),γεννημένη στις 25 Ιουνίου 1997, είναι Λιβανέζα χιονοδρόμος, πρωταθλήτρια του αλπικού σκι.
Η Χουρί εκπροσώπησε τον Λίβανο στο Παγκόσμιο πρωτάθλημα του 2017 στην Ελβετία όπου αποκλείστηκε στα προκριματικά, κατετάγη 58η στο σλάλομ και 71η στο γιγάντιο σλάλομ.
Παραπομπές
Κατηγορία:Λιβανέζες αθλήτριες των χιονοδρομιών
Μούσκα
Η Μάριγια «Μούσκα» Μπαμπίτσιν (Marija ”Muska” Babitzin, 28 Ιουνίου 1952) είναι Φινλανδή τραγουδίστρια και αδελφή του Κίρκα Μπαμπίτσιν.
Άλμπουμς
Κατηγορία:Φινλανδοί τραγουδιστές
Ριζά Χαλκιδικής
Τα Ριζά είναι οικισμός και σήμερα ομώνυμο Δημοτικό διαμέρισμα του Δήμου Ζερβοχωρίων, στο νομό Χαλκιδικής. Μέχρι το 1926 ήταν γνωστός με το τοπωνύμιο Σεποτνίκια. Αριθμούσε 599 κατοίκους το 2001, με βάση την αντίστοιχη πληθυσμιακή απογραφή. Κύριες ασχολίες είναι η γεωργία και η κτηνοτροφία. Παράγει ελιές και τυρί. Αξιοθέατο αποτελεί ο ειδυλλιακός χώρος αναψυχής του Αγίου Αθανασίου. Από τα Ριζά ήταν οι οπλαρχηγοί της επανάστασης του 1821, Βασίλειος Αθανασίου και Αθανάσιος Νικολάου Χαλκιώτης (πατέρας του καθηγητή ιστορίας Νικολάου Χαλκιόπουλου).
Ο ναός της Κοίμησης της Θεοτόκου χρονολογείται από το 1852 και είναι τρίκλιτη βασιλική. Τα Ριζά διαθέτουν ενεργό πολιτιστικό σύλλογο και επίσης μορφωτικό αθλητικό σύλλογο με την επωνυμία "ΜΑΣ Ριζών ο Κεραυνός". Επίσης, στον οικισμό λειτουργεί νηπιαγωγείο.
Σημειώσεις
<references responsive="0" group="Σημ." />
Εξωτερικοί σύνδεσμοι
Ριζα Ριζα Κατηγορία:Δήμος Πολυγύρου
Περιχώρα Δράμας
Γεωγραφία - Ιστορία
Η Περιχώρα στους ανατολικούς πρόποδες του Μενοίκιου όρους, σε υψόμετρο 190 μέτρων σε απόσταση 15 χλμ. ΝΔ. από τη Δράμα και 18 χλμ. Ν.-ΝΔ. από την Προσοτσάνη (έδρα δήμου). Οι κάτοικοί της είναι πρόσφυγες (105 οικογένειες - 379 άτομα) από τη Θράκη, τη Μικρά Ασία και τη Μαύρη Θάλασσα που εγκαταστάθηκαν στην περιοχή με την ανταλλαγή πληθυσμών. Μετά την απελευθέρωση αναφέρεται ως Γκουλάκι το 1920 στο ΦΕΚ 2Α - 04/01/1920 να προσαρτάται στην τότε κοινότητα Αλιστράτης. Το 1926 με το ΦΕΚ 413Α - 22/11/1926 μετονομάστηκε σε Περιχώρα και το 1934 με το ΦΕΚ 131Α - 16/04/1934 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» μαζί με τον Άγιο Μηνά αποτελούν την τοπική κοινότητα Περιχώρας που υπάγεται στη δημοτική ενότητα Σιταγρών του Δήμου Προσοτσάνης και σύμφωνα με την απογραφή του 2011 ως κοινότητα έχει πληθυσμό 185 κατοίκους ενώ ως οικισμός 181.
Κοντά στον οικισμό βρίσκεται η γυναικεία Μονή του Αγίου Μηνά η οποία εορτάζει στις 11 Nοεμβρίου.
Παραπομπές
Κατηγορία:Χωριά του νομού Δράμας Κατηγορία:Δήμος Προσοτσάνης